cyanic-selkie/wikianc huggingface dataset:
Սարիգյուղի ագաթի հանքավայր
Կառուցվածք
Կատեգորիա:Հանքավայրեր այբբենական կարգով Կատեգորիա:Հայաստանի հանքավայրեր
Վալենտինո Լազարո
Վալենտինո Լազարո (Valentino Lazaro, ), ավստրիացի պրոֆեսիոնալ ֆուտբոլիստ։ Ներկայումս հանդես է գալիս Ինտեր Միլանի և Ավստրիայի ազգային հավաքականի կազմում։ Խաղում է աջ կիսապաշտպանի դիրքում ։
Ռեդ Բուլ Զալցբուրգ
Ֆուտբոլիստի կարիերան Լազարոն սկսել է Գրացերում։ 2011 թվականին նա միացավ Ռեդ Բուլ Զալցբուրգի ակադեմիային։ Իր պրոֆեսիոնալ դեբյուտը նշեց 2012 թվականի նոյեմբերի 3-ին՝ փոխարինելով Վալյոն Բերիշային Ադմիրա Վակերի դեմ խաղում և 16 տարեկան ու 224 օրական հասակում դառնալով Ավստրիայի Բունդեսլիգայի պատմության ամեներիտասարդ ֆուտբոլիստը ։ Իր առաջին գոլը խփեց 2014 թվականի փետրվարի 23-ին՝ Ադմիրա Վակերի դեմ խաղում ։ Առաջին հանդիպումը եվրոպական առաջնություններում անցկացրեց մարտի 13-ին՝ փոխարինելով Քևին Կամպլին Եվրոպայի Լիգայի 1/8 եզրափակչի Բազելի դեմ խաղում ։ 2013-14 մրցաշրջանում Լազարոն անցկացրեց 13 հանդիպում՝ դառնալով 2 գոլի և 1 գոլային փոխանցման հեղինակ ։
2014 թվականի օգոստոսի 10-ին Լազարոն փոխարինման մտավ և գոլի ու գոլային փոխանցման հեղինակ դարձավ Գրյոդիգի դեմ խաղում ։ Օգոստոսի 23-ին՝ Ալտախի դեմ խաղում ավստրիացին կրկին փոխարինման մտավ ու դարձավ գոլի և գոլային փոխանցման հեղինակ՝ օգնելով Զալցբուրգին հաղթել 5-0 հաշվով ։ Սեպտեմբերի 24-ին Լազարոն 2 գոլային փոխանցում տվեց Ավստրիայի գավաթի Վիներ Շպորտկլուբի դեմ խաղում, իսկ հանդիպումն ավարտվեց 1-12 հաշվով ։ 2015 թվականի ապրիլի 4-ին նա դուբլ ձևակերպեց Աուստրիա Վիեննայի դեմ խաղում ։ 2016 թվականի մայիսի 15-ին ավստրիացին Լազարոն խփեց Վոլֆսբերգի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Մայիսի 19-ին Լազարոն 2 գոլային փոխանցման հեղինակ դարձավ Ավստրիայի գավաթի Ադմիրա Վակերի դեմ խաղում՝ օգնելով Ռեդ Բուլին հաղթել 5-0 հաշվով և նվաճել գավաթը ։
Իր առաջին գոլը եվրոպական առաջնություններում Լազարոն խփեց 2016 թվականի օգոստոսի 16-ին՝ գրավելով մրցակցի դարպասը Չեմպիոնների Լիգայի որակավորման առաջին փուլի Դինամո Զագրեբի դեմ խաղում ։ Զալցբուրգի ավագի թևկապով նա առաջին անգամ խաղադաշտ դուրս եկավ հոկտեմբերի 26-ին՝ Ավստրիայի գավաթի Ֆլորիդսդորֆի դեմ խաղում ։ Դեկտեմբերի 3-ին Լազարոն 2 գոլային փոխանցում տվեց Ալտախի դեմ խաղում ։ 2017 թվականի ապրիլի 26-ին նա գոլի և գոլային փոխանցման հեղինակ դարձավ Ավստրիայի գավաթի կիսաեզրափակչի Ադմիրա Վակերի դեմ խաղում ։ Մայիսի 13-ին ավստրիացին խփեց Ռապիդ Վիեննայի դեմ հանդիպման միակ գնդակը՝ 1-0 հաշվով հաղթանակ պարգևելով Ռեդ Բուլին ։ Մայիսի 25-ին Լազարոն գոլի և գոլային փոխանցման հեղինակ դարձավ Աուստրիա Վիեննայի դեմ խաղում ։ Հունիսի 1-ին նա գոլ խփեց Ավստրիայի գավաթի եզրափակչի Ռապիդ Վիեննայի դեմ խաղում՝ օգնելով իր թիմին հաղթել 2-1 հաշվով և նվաճել գավաթը ։ Ռեդ Բուլ Զալցբուրգի կազմում Լազարոն անցկացրեց 121 հանդիպում՝ դառնալով 15 գոլի և 23 գոլային փոխանցման հեղինակ։
Հերթա Բեռլին
2017 թվականի օգոստոսի 3-ին Լազարոն վարձավճարով միացավ Հերթա Բեռլինին   ։ Իր դեբյուտը նշեց սեպտեմբերի 28-ին՝ թիմի մեկնարկային կազմում խաղադաշտ դուրս գալով Եվրոպայի Լիգայի խմբային փուլի Էստերսունդի դեմ խաղում ։ Առաջին հանդիպումը Բունդեսլիգայում անցկացրեց հոկտեմբերի 1-ին՝ փոխարինելով Օնդրեյ Դուդային Բավարիա Մյունխենի դեմ խաղում ։ Նոյեմբերի 16-ին Հերթան գնեց Լազարոյի լրիվ տրանսֆերը   ։ Դեկտեմբերի 17-ին նա 2 գոլային փոխանցում տվեց ՌԲ Լայպցիգի դեմ խաղում՝ օգնելով իր թիմին հաղթել 3-2 հաշվով ։ Առաջին գոլը Հերթայի կազմում խփեց 2018 թվականի փետրվարի 10-ին՝ Բայեր Լևերկուզենի դեմ խաղում ։ Իր առաջին մրցաշրջանում Լազարոն անցկացրեց 31 հանդիպում՝ դառնալով 2 գոլի և 6 գոլային փոխանցման հեղինակ ։
2018 թվականի սեպտեմբերի 22-ին Լազարոն գոլի հեղինակ դարձավ Բորուսիա Մյոնխենգլադբախի դեմ խաղում ։ Նոյեմբերի 24-ին նա գոլ խփեց Հոֆենհայմի դեմ հանդիպման 87-րդ րոպեին՝ փրկելով Հերթային պարտությունից ։ 2019 թվականի մայիսի 11-ին ավստրիացին 2 գոլային փոխանցում տվեց Աուգսբուրգի դեմ խաղում՝ օգնելով իր թիմին հաղթել 4-3 հաշվով ։ Հերթա Բեռլինի կազմում Լազարոն անցկացրեց 65 հանդիպում՝ դառնալով 5 գոլի և 13 գոլային փոխանցման հեղինակ։
Ինտեր Միլան
2019 թվականի հուլիսի 1-ին Լազարոն 4 տարվա պայմանագիր կնքեց Ինտեր Միլանի հետ  ։ Ակումբը նրա համար վճարեց 22 միլիոն եվրո   ։
Միջազգային կարիերա
Ավստրիայի ազգային հավաքական Լազարոն առաջին անգամ հրավիրվեց 2014 թվականի մայիսին՝ Իսլանդիայի և Չեխիայի դեմ խաղերի համար ։ Իր դեբյուտը ազգային հավաքականում նշեց մայիսի 30-ին՝ փոխարինելով Մարկո Արնաուտովիչին Իսլանդիայի դեմ ընկերական խաղում  ։ 2016 թվականի մայիսին Լազարոն ընդգրկվեց Ավստրիայի՝ Եվրոպայի առաջնության համար նախնական 24-հոգանոց կազմում , սակայն դուրս մնաց վերջնական թիմից   ։ Առաջին հանդիպումը հավաքականի մեկնարկային կազմում նա անցկացրեց 2016 թվականի նոյեմբերի 15-ին՝ Սլովակիայի դեմ խաղում ։
Իր առաջին գոլը ազգային հավաքականի կազմում Լազարոն խփեց 2018 թվականի նոյեմբերի 18-ին՝ Հյուսիսային Իռլանդիայի դեմ խաղում՝ գրավելով մրցակցի դարպասը հանդիպման ավելացված ժամանակում և 2-1 հաշվով հաղթանակ պարգևելով Ավստրիային  ։ Իր երկրորդ գոլը խփեց 2019 թվականի հունիսի 10-ին՝ Հյուսիսային Մակեդոնիայի դեմ խաղում  ։
Ակումբային վիճակագրություն
2019 թվականի օգոստոսի 14-ի դրությամբ
Միջազգային վիճակագրություն
2019 թվականի օգոստոսի 14-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ավստրիացի ֆուտբոլիստներ Կատեգորիա:Ավստրիայի հավաքականի ֆուտբոլիստներ Կատեգորիա:Ռեդ Բուլ Զալցբուրգի ֆուտբոլիստներ Կատեգորիա:Լիֆերինգի ֆուտբոլիստներ Կատեգորիա:Բեռլինի Հերտայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Ջոն Մոքսլի
Ջոնաթան Դեյվիդ Գուդ (Jonathan David Good, ), ամերիկացի պրոֆեսիոնալ ըմբշամարտիկ (ռեստլեր)։ Ներկա պահին հանդես է գալիս «All Elite Wrestling» (AEW) կազմակերպությունում՝ Ջոն Մոքսլի (Jon Moxley) ռինգային անվամբ։
Կարիերայի ընթացքում 1 անգամ նվաճել է AEW աշխարհի չեմպիոնական տիտղոսը։ Հայտնի է նաև ամերիկյան անկախ առաջնություններում («Heartland Wrestling Association», «CHIKARA», «International Wrestling Association», «Combat Zone Wrestling», «EVOLVE», «Dragon Gate USA» և «Insanity Pro Wrestling» և այլն) և ճապոնական «New Japan Pro Wrestling» (NJPW) կազմակերպությունում ունեցած ելույթներից։
Արտաքին հղումներ
Կատեգորիա:1985 ծնունդներ Կատեգորիա:Դեկտեմբերի 7 ծնունդներ Կատեգորիա:Ամերիկացի պրոֆեսիոնալ ըմբշամարտիկներ
Սարիգյուղի բենթոնիտային կավերի հանքավայր
Սարիգյուղի բենթոնիտային կավերի հանքավայր, հանքավայր ՀՀ Տավուշի մարզում` Սարիգյուղից 3 կմ արևելք։ Տեղադրված Է վերին կավճի հրաբխանստվածքային շերտախմբերի մեջ։
Բնութագիր
Հայտնի է հնագույն ժամանակներից, հետազոտվել է 1960 թվականին, շահագործվում է 1964 թվականից։ Ջրաջերմային հանքավայր Է՝ տեղաբաշխված 7 տեղամասերում։ Ներփակող ապարների հետ առաջացնում է 5-130 մ հաստությամբ շերտանման կամ ոսպնյակաձև կուտակներ։ Հանքակուտակները տեղադրված են տուֆաավազաքարերի վրա և ծածկված են նույն ապարներով, երբեմն՝ նաև կրաքարերով։ Բենթոնիտային կավերն առաջացել են տուֆերից, պորֆիրիտներից և դրանց սիլերից ու շտոկներից՝ ջրաջերմային լուծույթների ազդեցությամբ։
Կազմություն
Կազմված են մոնտմորիլոնիտից, որի հետ խառնուրդի ձևով հանդիպում են սելադոնիտ և խառը թերթիկավոր սելադոնիտ-մոնտմորիլոնիտ, դաշտային սպաթ, քվարց, հրաբխային ապակի, ցեոլիթներ, ամֆիբոլիտներ և այլն։ Ծագումով և տարածականորեն այս հանքավայրի հետ կապված են ագաթի, մեղեսիկի, մանգանի հանքավայրերը։ Բենթոնիտային կավերն օգտագործվում են ժողովրդական տնտեսության տարթեր բնագավառներում (պողպատաձուլություն, նավթի, սննդի, քիմիական արդյունաբերություն և այլն)։ Հանքանյութը մշակվում է Իջևանի բենթոնիտային կավերի կոմբինատում (1996 թվականից՝ «Բենթոնիտ» ընկերություն)։
Կատեգորիա:Հանքավայրեր այբբենական կարգով Կատեգորիա:Հայաստանի հանքավայրեր
Ծովահենը (վեպ)
Ծովահենը (The Pirate), Վալտեր Սքոթի պատմական վեպ, տպագրվել է 1822 թվականին։ Սյուժեն հեռակա ձևով հիմնված է ծովահեն Ջոն Գոուի կենսագրության վրա, որը վեպում կերպավորված է կապիտան Կլիվլենդ անունով ։ Գործողությունները տեղի են ունենում 1700 թվականին շոտլանդական կղզիներում, ուր Սքոթը այցելել էր 1814 թվականին։
Վեպը հանդիպեց իրարամերժ կարծիքների՝ Edinburgh Magazine-ում դրական, Edinburgh Review-ում բացասական։ Չնայած դրան՝ այն կոմերցիոն հաջողություն ունեցավ և մնաց գրողի՝ 19-րդ դարի ամենանշանավոր վեպերից։
Ստեղծման պատմությունը
Սքոթի հրատարակիչ Արչիբալդ Կոնստեբլը գրողին առաջարկում է վեպի նոր անուն՝ «Բուկանյեր» (The Bucanier) և նոր թեմա ։ Կոնստեբլը խորհուրդ է տալիս գրել երեք կոմիսարների արկածների մասին, ովքեր գերի էին ընկել ծովահենների մոտ և ովքեր պատասխանատու էին թագավոր Կառլ Առաջինի մահվան համար։ Սքոթը համաձայնում է ծովահենին դարձնել գլխավոր հերոս, բայց մնացած առաջարկները մերժում է :Դրա փոխարեն նա որոշում է հենվել երկու շաբաթ շոտլանդական կղզիներում լինելու իր հուշերի վրա ։ Վեպի նախաբանում Վալտեր Սքոթը գրում է.
Գրողը փորձել է հնարավորինս շատ իմանալ կղզիների բնակիչների մտածելակերպի, շարժուձևի, տնտեսության մասին, ինչպես նաև լսել է ծովահեն Ջոն Գոուի պատմությունը։ Վեպը ավարտել է 1821 թվականին ։
Արձագանքներ
Ջեյմս Ֆենիմոր Կուպերը, որն ուներ ծովային ծառայության փորձ, կարդալով «Ծովահենը», եկավ այն եզրակացության, որ Սքոթը ընդհանրապես գլուխ չի հանում ծովային գործից։ Որպեսզի ապացուցի, որ ծովային թեմայով կարելի է գրել ավելի հետաքրքիր գործեր, նա ստեղծեց «Լոցման կամ ծովային պատմություն» վեպը։
Ծանոթագրություններ
Կատեգորիա:Վալտեր Սքոթի ստեղծագործություններ Կատեգորիա:Պատմական վեպեր Կատեգորիա:1822 վեպեր Կատեգորիա:Վալտեր Սքոթի վեպեր Կատեգորիա:Անգլերեն գրքեր Կատեգորիա:Անգլերեն գրականություն
Qatar Airways
Qatar Airways Company Q.C.S.C. (القطرية), գործում է Qatar Airways անվամբ, Կատարի ազգային ավիափոխադրողը, որի կենտրոնակայանը գտնվում է մայրաքաղաք Դոհայում։ Ամեն օր ավիաընկերությունը իրականացնում է Դոհա- Երևան- Դոհա ավիաչվերթներ, այնտեղից էլ դեպի աշխարհի տարբեր երկրներ։
Ավիաընկերությունը իրականացնում է չվերթներ աշխարհի շուրջ 150 քաղաքներ։ All Nippon Airways-ի, Hainan Airlines-ի, Cathay Pacific-ի, Asiana Airlines-ի, Malaysia Airlines-ի և Singapore Airlines-ի հետ միասին, Qatar Airways-ը համարվում է յոթ ավիաընկերություններից մեկը, որոնք բրիտանական «Skytrax» գործակալության կողմից ստացել են ամենաբարձր՝ հինգ աստղ վարկանիշ ։
Ուղևորափոխադրումներ
2017 թվականի փետրվարի 5-ին ավիաընկերության Boeing 777 ինքնաթիռը իրականացրել է պատմության մեջ ամենաերկար չվերթը։ Ինքնաթիռը վայրէջք է կատարել Նոր Զելանդիայում՝ օդում մնալով 16 ժամ։ Ինքնաթիռը օդ է բարձրացել Դոհայից փետրվարի 5-ին առավոտյան ժամը 05:10 և վայրէջք է կատարել Օքլենդում փետրվարի 6-ին երեկոյան 21:30։ Թռիչքը տևել է 16 ժամ 20 րոպե ։
Բեռնափոխադրումներ
Qatar Airways-ի դուստր ընկերություններից է Qatar Airways Cargo-ն, որն իրականացնում է բեռնափոխադրումներ։ Ընկերությունն իր ենթակայության տակ ունի 3 Airbus A330F և 6 Boeing 777 Freighters: Մինչև 2017 թվականի տարեվերջ ընկերության նավատորմը կհամալրվի 17 հատ Airbus A330-200 Freighter, Airbus A330-200F, Boeing 777 Freighters տիպի օդանավերով։
Նավատորմ
2016 թվականի դեկտեմբերի դրությամբ, Qatar Airways-ի նավատորմը բաղկացած է հետևյալ օդանավերից.
Խորհրդավոր ընթրիքի եկեղեցի (Դոնի Ռոստով)
Խորհրդավոր ընթրիքի եկեղեցի (Церковь Тайной Вечери), կաթոլիկական եկեղեցի Ռուսաստանի Դոնի Ռոստով քաղաքում։ Վարչականորեն ենթարկվում է Սուրբ Կլեմենտի հարավռուսաստանյան թեմի Ռոստովի դեկանատին։ Տաճարը գտնվում է քաղաքի Ստավրոպոլի փողոցում ։
Պատմություն
Հռոմի կաթոլիկ «Խորհրդավոր ընթրիք» ծուխը գործում է XIX դարի երկրորդ կեսից, երբ Դոնի Ռոստովում բացվել է ավելի քան 5 հազար հոգանոց ծխական համայնք։ Սակայն XX դարի կեսերին կաթոլիկ եկեղեցին, ինչպես շատ այլ եկեղեցիներ, քանդվեց։
Խորհրդային Միության կործանումից հետո՝ 1992 թվականին, ծուխը վերածնվեց, իսկ 1993 թվականի հոկտեմբերին Ռոստովի ծուխը նվեր ստացավ փայտե մատուռ։ 1999 թվականի գարնանը դրվեց եկեղեցու և հոգևոր-բարեգործական համալիրի հիմքը։ Եկեղեցու ծուխն ունի ավելի քան 300 հետևորդ։
2004 թվականի սեպտեմբերի 19-ին տեղի է ունեցել Խորհրդավոր ընթրիքի եկեղեցու հանդիսավոր օծումը։ Այն կատարել է Սարատովում Սուրբ Կլեմենտի թեմի եպիսկոպոս Կլեմենս Պիկելը։ Օծմանը ներկա են եղել հավատացյալներ և հյուրեր աշխարհի տարբեր երկրներից։ Հատկապես շատ են եղել հյուրերը Աֆրիկայից (Նիգերիայից, Անգոլայից, Հարավաֆրիկյան Հանրապետությունից, Զամբիայից), Հարավային Ամերիկայից (Չիլիից, Պերուից և այլ երկրներից), Եվրոպայից (Լեհաստանից, Գերմանիայից, Հայաստանից, Վրաստանից, Ուկրաինայից և այլ երկրներից)։ Տաճարի լուսավոր և ընդարձակ շենքը մեծ դժվարությամբ է տեղավորել հյուրերին։ Օծման արարողության ժամանակ տաճարում հնչել են բազմաթիվ լեզուներ՝ հայերենը, անգլերենը, լեհերենը, ռուսերենը, Ասիայի, Աֆրիկայի, Հարավային Ամերիկայի ժողովուրդների լեզուներ ։
Տաճարի շենքի հետ մեկտեղ բացված հոգևոր-բարեգործական համալիրն ունի տեսադարան, երաժշտական և համակարգչային սրահներ ։
Հղումներ
Կատեգորիա:Դոնի Ռոստովի վանքեր և եկեղեցիներ Կատեգորիա:1999 հիմնադրումներ
Սեյսմաշրջանացում
Սեյսմաշրջանացում, պոտենցիալ երկրաշարժի վտանգավորության աստիճանով տեղամասերի շրջանների, մարզերի առանձնացում։ Երկրաշարժամետ տարածքների սահմանազատումը և քարտեզագրումը հիմնվում են անցյալի ուժեղ ու ժամանակակից երկրաշարժերի գրանցման, վերնակենտրոնային մարզերի ուսումնասիրման և տարածաշրջանի երկրաբանական ու տեկտոնական կառուցվածքների առանձնահատկությունների համատեղ վերլուծության արդյունքների վրա։
Սեյսմաշրջանացման քարտեզները, ըստ MSK-1964 սանդղակի, արտահայտում են սպասվող ցնցումների ուժգնությունը՝ գրունտների տատանման արագացմամբ, արագությամբ կամ դրանց համապատասխանող բալլայնությամբ, և դրվում են երկրաշարժակայուն շինարարության չափորոշիչների կազմման հիմքում։ Այս ուսումնասիրություններն ամփոփվել են «Հայաստանի Հանրապետության շինարարական նորմեր։ Սեյսմակայուն շինարարություն։ Նախագծման նորմեր»-ում (1994)։
ՀՀ տարածքը գտնվում է Տավրոսկովկասյան 8-10-բալլանոց սեյսմաակտիվ գոտում։ ՀՀ-ում սեյսմաշրջանացման առաջին քարտեզները կազմվել են 1937 թվականին։ 1994 թվականին կազմվել է ՀՀ տարածքի (մասշտաբ՝ 1։ 500000) սեյսմաշրջանացման քարտեզը (Է․ Խաչիյան, Բ․ Կարապետյան, Գ․ Սիմոնյան և ուրիշներ), որտեղ առանձնացվում են չափավոր (հյուսիսարևելյան և հարավարևելյան շրջաններ՝ 8 բալլ), միջին (կենտրոնական և հարավարևելյան շրջաններ՝ 8-9 բալլ) և բարձր (հյուսիսային և հարավային 2 շրջան՝ 9 և ավելի բալլ) երկրաշարժայնության սեյսմածին գոտիներ։ Քարտեզը դրվել է ՀՀ-ում գործող նոր երկրաշարժակայուն շինարարության չափորոշիչների կազմման հիմքում։ Կազմվել են նաև Երևանի և հանրապետության խոշոր քաղաքների միկրոսեյսմաշրջանացման սխեմաներ։
Կատեգորիա:Սեյսմոլոգիա
Սփարքլ (ֆիլմ, 2012)
«Սփարքլ» (Sparkle), ամերիկյան երաժշտական ֆիլմ, որտեղ գլխավոր դերերում Ջորդին Սփարկսը և Ուիթնի Հյուսթոնն են։ 1976 թվականին թողարկված համանուն ֆիլմի վերաթողարկումն է, որտեղ նույն դերերը կատարել են Այրին Կարան և Մերի Էլիսը։ Ֆիլմը թողարկել է «Stage 6 Films» ընկերությունը՝ Sony և Columbia ընկերությունների հետ համատեղ, իսկ ֆիլմի դիստրիբյուտորը եղել է «TriStar» ընկերությունը։ Ֆիլմը կառուցված է երաժիշտ Քըրթիս Մեյֆիլդի հեղինակած երգերի օրիգինալ ժապավենների և R&B կատարող Ար Քելլիի՝ հատուկ ֆիլմի համար գրված երգերի վրա ։ Գլխավոր հերոսների նախատիպերը եղել են «The Supremes» խմբի մասնակիցները։
Ֆիլմը դարձել է երգչուհի Ջորդին Սփարկսի առաջին և Ուիթնի Հյուսթոնի վերջին դերասանական աշխատանքը։ Ուիթնին մահացել է նկարահանումներն ավարտելուց երեք ամիս անց, և ֆիլմը նվիրված է նրա հիշատակին ։
Սյուժե
Ֆիլմի գործողությունները ծավալվում են Դետրոյթում (Միչիգան նահանգ), 1960-ական թվականներին, երբ երեք քույր ստեղծում են աղջիկների խումբ և շուտով դառնում Մոթանունի աստղեր։ Բայց փառքը նաև հակառակ կողմ ունի. համերաշխ ընտանիքն աստիճանաբար սկսում է փլուզվել ։
Արտաքին հղումներ
Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան երաժշտական ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ռիմեյք ֆիլմեր Կատեգորիա:2010-ականների դրամա ֆիլմեր Կատեգորիա:Columbia Pictures ֆիլմեր Կատեգորիա:Ֆեմինիստական ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ռիմեյք ֆիլմեր
Կավալայի հնագիտական թանգարան
Կավալայի հնագիտական թանգարան (Αρχαιολογικό Μουσείο Καβάλας), գտնվում է Հունաստանում՝ Կավալայի, Արևելյան Մակեդոնիա և Թրակիայի արևմտյան արվարձաններում ։
Թանգարան
Թանգարանը հիմնադրվել է 1934 թվականին և վերակաբացվել է 1964 թվականին՝ ներկայիս շենքում։ Թանգարանը, ներկայիս ձևով կառուցել են 1963-1964 թվականներին ճարտարապետներ Ֆատուրոսը և Թրիանդաֆիլիդիսը։ Թանգարանը համարվում է Արևելյան Մակեդոնիայի ամենակարևոր հնագիտական թանգարանը և Հունաստանի ամենահայտնի թանգարաններից մեկը ։ Թանգարանը պարունակում է պատմական նախանմուշներ, որոնք հայտնաբերվել են Կավալայի նոմոսի տարածքում (գտնվում է ներկայիս Կավալայի Պանագիա թաղամասում), ներառյալ՝ հնագույն Նեապոլի, Ամֆիպոլիսի, ինչպես նաև Պալիպսոսի, Տրագիլոսի, Մեսեմվրիի և Աբդեր քաղաքների հնագիտական վայրերի գտածոներ ։
Ցուցանմուշներ
Թանգարանի առաջին հարկում են գտնվում ցուցանուշներ հինավուրց Ամֆիպոլիսից, այդ թվում կանանց մարմարե կիսանդրիներ (մ.թ.ա 4-րդ դար), էֆեբոսների մարմարե գերեզմանաքարերը (հույն երիտասարդ), (մ.թ.ա 5-րդ դար), մեծ ոսկե մատանի և ոսկե ձիթենու ծաղկեպսակ, որոնք հայտնաբերվել են մակեդոնիական դամբարանում (մ.թ.ա 3-րդ դար), ինչպես նաև պեպլոս հագած անգլուխ կնոջ արձանիկ (մ.թ.ա 1-րդ դար) և Հռոմի կայսրուհի Ագրիպինայի կիսանդրին ։ Հաջորդ սենյակում հնագիտական գտածոներ կան, որոնք կապված են հին Նեապոլիսի աստվածուհի Պարթենոսի հետ։ Թանգարանի երկրորդ հարկում ներկայացված են ցուցանմուշներ Թրակիայի շրջանից, Հալիպսոսից, Հորգիոնից, Տոպիրոսից, Աբդերից և Մեսեմվրիից։ Ցուցանմուշները բազմազան են. կավե արձանիկներից և սարկոֆագից մինչև մակեդոնական բազիլևսների մետաղադրամներ, դամբարաններ և մետաղե սպասք ։ Առաջին հարկի հիմնական ցուցանմուշներից են կիկլադյան ամֆորաները (մ.թ.ա 7-րդ դար) ։
Ատրիում
Կավալայի հնագիտական թանգարանի դահլիճը և բակը պարունակում են մի շարք ճարտարապետական տարրեր, որոնք պեղվում են Արևելյան Մակեդոնիայի տարբեր շրջաններից և թվագրվում են հռոմեական ժամանակաշրջանից։ Կա նաև մի շարք կոթողներ՝ ռելիեֆներով և արձանագրություններով ։
Վերակառուցում
1999-2000 թվականների ընթացքում թանգարանը ընդարձակվել և վերակառուցվել է։ Թանգարանը ընդարձակվել է և ավելացվել են լրացուցիչ սենյակներ, որտեղ ցուցադրվում են մշտական հավաքածուներ և կազմակերպվում են ժամանակավոր ցուցահանդեսներ ։
Օդալուսանկարչություն
Օդալուսանկարչություն, տարածքի լուսանկարահանում երկրի մակերևույթից որոշակի բարձրության վրա՝ օդալուսանկարչական ապարատի օգնությամբ, որը տեղադրված է մթնոլորտով թռչող սարքի (ինքնաթիռ, ուղղաթիռ, դիրիժաբլ կամ անօդաչու թռչող սարք) վրա՝ տեղամասերում կատարվող նկարահանումների համար ուսումնասիրությունների և տվյալների ներկայացման նպատակով։
Օդալուսանկարչական ապարատով ստացված նկարները հատկապես կիրառելի են քարտեզագրության, տարածքների սահմանները որոշելիս, հողային կադաստրի, ջրային հետախուզության, հնագիտության, շրջակա միջավայրի ուսումնասիրության, ֆիլմերի և գովազդային հոլովակների ստեղծման ժամանակ։
Պատմություն
Առաջին օդալուսանկարչությունը կատարվել է 1858 թվականին Փարիզում. այն անցկացրեց ֆրանսիացի լուսանկարիչ և օդագնաց Գասպար-Ֆելիքս Տորնաշուն, ով ավելի հայտնի էր Նադար կեղծանունով ։
1887 թվականին ֆրանսիացի լուսանկարիչ Արտուր Բատուտը մշակել և կատարել է օդային լուսանկարահանում օդային օձի օգնությամբ ։ Ի թիվս օդալուսանկարչության վարման տարբեր ձևերի՝ կան նաև բավական արտասովոր լուսանկարչության ձևեր։ Այսպես, 20-րդ դարի սկզբին գերմանացի դեղագործ Յուլիուս Նոյբրոնները արտոնագրել էր իր` «Բնապատկերները վերևից լուսանկարահարելու ձևերը և միջոցները»՝ օգտագործելով «փոստային աղավնիներ» ։ Այս միջոցը մեծ հաջողություն ունեցավ և 1909-1911 թվականներին Դրեզդենում, Ֆրանկֆուրտում և Փարիզում միջազգային ցուցահանդեսներում նվաճեց մրցանակներ ։ Աղավնական լուսանկարահանումն առաջին անգամ օգտագործվել է Առաջին համաշխարհային պատերազմի ժամանակ օդային հետախուզության համար և ծառայել է «կենդանի տեսախցիկների» նախատիպ, որոնք ներկայումս տեղադրվում են վայրի և ընտանի կենդանիների վրա ։
Օդալուսանկարչական տեղագրության և լուսանկարչափության պիոներ Ռիչարդ Թիլեն 1898 թվականին Ռուսաստանում ստեղծել է օդապարիկից օգտագործվող պանորամոգրաֆ և արժանացել է ռուսական աշխարհագրական ընկերության Կոնստանտինյան ոսկե մեդալի։
Օդից ծանր կինոխցիկը, որը տեղակայվել է թռչող սարքի վրա, առաջին անգամ օգտագործվել է 1909 թվականի ապրիլի 24-ին Հռոմում կարճամետրաժ համր՝ «Վիլբուր Ռայթը և նրա ինքնաթիռը» (Wilbur Wright und seine Flugmaschine) կինոժապավենը նկարելու ժամանակ։
Առաջին կիսաավտոմատ տեսախցիկը նախատեսված էր հատուկ օդալուսանկարչության համար, որը մշակել էր ռուս ռազմական ինժեներ գնդապետ Վ. Ֆ. Պոտեն 1911 թվականին ։ Այդ օդալուսանկարչական սարքը օգտագործվել է Առաջին համաշխարհային պատերազմի ժամանակ։
Օդալուսանկարչությունը ռազմական նպատակների համար կիրառվել է Առաջին համաշխարհային պատերազմի ժամանակ շատ օդաչուների կողմից, այդ օդաչուների թվում եղել է լեգենդար ամերիկացի Ֆրեդ Զինը։ Առաջին հայտնի մարտերից մեկը, որոնց ժամանակ անցկացվում էր օդալուսանկարչություն, եղել է Նև-Շապել ճակատամարտը 1915 թվականին։
Օդալուսանկարչության կիրառումը քարտեզագրման համար առաջին անգամ նույնպես կատարվել է Առաջին համաշխարհային պատերազմի ճակատներում։ 1918 թվականի հունվարին գեներալ Ալենբիի հրամանով Ավստրալիայի թագավորական ռազմաօդային ուժերի առաջին ջոկատի օդաչուները լուսանկարեցին 1620 կմ2 մակերեսով տեղանք Պաղեստինում թուրքական ճակատի քարտեզի ճշգրտումների և բարելավման նպատակով։ Լեյտենանտներ Լեոնարդ Թեպլին, Ալան Բրաունը, Խ. Լ. Ֆրեզերը, Էդվարդ Պատրիկ Քենին և Լ. Վ. Ռոջերը նկարեցին տարածք, որը ձգվում էր թուրքական ճակատի տարածքից 51 կմ խորության վրա դեպի թիկունքային շրջաններ։ Սկսած հունվարի 5-ից՝ նրանք թռան կործանիչների ուղեկցությամբ «Ռոյալ Էյրկրաֆտ Ֆեկտորի B. E.2» և «Մարտինսայդ» (Martinsyde) հակառակորդի ռազմական ավիացիայի գրոհը հետ մղելու նպատակով։ Օդաչուներին հարկավոր էր ոչ միայն հարվածներ հասցնել թշնամու ավիացիային, այլ նաև հաղթահարել 29 մ/վ արագությամբ քամու պոռթկումները, հակառակորդի հրետազորի հակաօդային կրակը, ինչպես նաև հաղթահարել վատ աշխատող սարքավորումների բարդությունները։ Այդ առաջադրանքը կատարվեց մոտավորապես 1918 թվականի հունվարի 19-ին ։
1935 թվականին «Ֆեյրչալդ Էյրկրաֆթ» ընկերության օդալուսանկարչական ծառայության ինքնաթիռի ներսում տեղադրված էր երկու տեսախցիկներով միաժամանակ աշխատող հինգ հատ վեց դյույմանոց, ինչպես նաև տասը դյույմանոց ոսպնյակներով բլոկ, որոնք կատարում են նկարահանումներ 23000 ֆուտ (7010,4 մ) բարձրությունից։ Մեկ նկարի տարածքը կազմում էր 580 կմ2։ Ընկերությունը պետական պատվերների առաջիններից մեկը նախատեսում էր նկարահանել Նյու Մեքսիկո նահանգի հողերի էրոզիայի ուսումնասիրության համար ։ Մեկ տարի անց Ֆեյրչայլդը կիրառեց ավելի կատարելագործված տեսախցիկ բարձր լեռնային բնակավայրերի օդալուսանկարչության համար, որը մեկ բլոկում ունեցել է ինը ոսպնյակներ և կարող էր նկարահանել 30000 ֆուտ (9144 մ) բարձրությունից, ընդ որում յուրաքանչյուր նկարը պատկերում էր 1600 կմ2 :
Ֆոտոհետախուզություն
Առաջին համաշխարհային պատերազմի տարիներին օդային հետախուզություն անցկացնելու համար Գերմանիայում ստեղծվել էր հատուկ ավիացիոն ստորաբաժանում, որը հայտնի էր որպես «Ռովելի խումբ» (գերմ. Kommando Rowehl): Խումբը ունեցել է ձևափոխված ռմբակոծիչներով (Do 215 B-2, He 111, Ju 88, Ju 86 P) նավատորմ օդալուսանկարչություն կատարելու համար։ Խումբը ԽՍՀՄ-ի արևմտյան մասում՝ ВВС և РККА կործանիչների համար անհասանելի բարձունքներում ԽՍՀՄ ներխուժման նախօրեին կատարում էր ռազմավարական օբյեկտների, այդ թվում նաև ռազմական օդանավակայանների լայնածավալ նկարահանումներ։ Լուսանկարները թույլ են տվել պլանավորել և իրականացնել հոծախումբ հարձակումներ ВВС բազայի վրա։
Օդալուսանկարչության ուղիներ
Տվյալ տեղանքի նկարահանման ժամանակ օդալուսանկարչական սարքի օբեկտիվի օպտիկան՝ առանցքը կարող է զբաղեցնել խիստ ուղղահայաց կամ շեղակի դիրք։ Ընդ որում, օդալուսանկարչություն կոչվում է պլանային կամ համապատասխանաբար հեռանկարային։ Հնարավոր է նաև, որ լուսանկարչություն կատարել գլանային մակերևույթի պտտվող ոսպնյակով, այդպիսի նկարահանումը կրում է պանորամային անունը ։
Հիմնականում՝ օդալուսանկարչություն կատարվում է մեկ օբեկտիվով լուսանկարչական սարգով, սակայն եթե պահանջվում է մեծացնել պատկերի տարածքը օգտագործվում են բազմաոսպնյակային օդալուսանկարչական սարգեր ։
Կարող են կատարվել միայնակ օդանկարահանումներ, բացի այդ լուսանկարահանում կարող է կատարվել որոշակի ուղղվածության կամ տարածքի վրա, ընդ որում օդալուսանկարչությունը կրում է համապատասխանաբար երթուղային կամ տարածքային անվանում ։
Օդալուսանկարչության վարում
Երթուղու ճիշտ ընթացքի համար տարածքի մի մասը անպայման պետք է երևա և մյուս մասում։ Օդալուսանկարչությունների այս առանձնահատկությունը կոչվում է երկայնակի քողարկում։ Երկայնակի քողարկումը վերաբերվում է այն տարածքին, որոնք լուսանկարահանված են երկու հարևան լուսանկարների տարածքում պատկերված յուրաքանչյուր առանձին նկարում արտահայտված տոկոսներով։ Օդալուսանկարների երկայնական քողարկման նշանակությունը սովորաբար կազմում է 60%, չնայած հատուկ դեպքերում նկարների պահանջներին համապատասխան տվյալների նշանակությունները կարող են փոխվել ։
Եթե պահանջվում է տարածքի լայնությամբ անցկացնել լայնածավալ օդալուսանկարահանում, ապա տարածքում կատարված լուսանկարահանումները արտադրում են լայնական ծածկույթ ունեցող զուգահեռ երթուղով շարքեր։ Այդպիսի լուսանկարահանման ժամանակ ծածկույթի ստանդարտ նշանակությունը սովորաբար կազմում է 30% ։
Նկարահանվող տարածքի վերաբերյալ օդալուսանկարահանում անցկացնելու համար տրվում է թռիչքի բարձրություն, օդալուսանկարչական սարքի կիզակետային հեռավորություն, ժամանակաշրջան, ժամանակ և երթուղիների հարթեցման կարգ ու կանոն ։ Օդալուսանկարչության հիմքի շարժունակությունից ամեն լուսանկարման պահին ոսպնյակի ծրագրավորման կենտրոնի և օդալուսանկարի հարթությունը զբաղեցնում են կամայական դիրք։
Ընդունված համակարգի տարածական նկարի դիրքը որոշող կոորդինատի մեծությունները կոչվում են պատկերի արտաքին կողմնորոշման տարրեր։ Իսկ կենտրոնի ծրագրավորման այս երեք գծայի կոորդինատները xs, ys, zs և երեք անկյունները, պատկերի որոշակի շրջադարձ կոորդինատի առանցքի շուրջը ։
Վերջերս արբանյակային սարքավորումների հետ կապված մեծ ճանաչում են գտել GPS և Գլոբալ նավիգացիոն արբանյակային համակարգերը ։
Կոորդինատների որոշում լուսանկարված կետերից
Տարածական կոորդինատները որոշելու համար լուսանկարված կետերի օդալուսանկարներին նախ գտնում են տարրեր արտաքին կողմնորոշման նկարներով, իսկ այդ կետերը կարող են լինել մի քանի հավաստի գեոդեզիական ճշգրիտ կոորդինատներ կամ այլ օբեկտներ, որոնք հստակ երևում են լուսանկարներում։ Թռիչքի հաստատման համար օդալուսանկարչության կողմնորոշման արտաքին տարրերում կիրառում են հետևյալ սարքերը։
Չափերի բոլոր տվյալները թույլ են տալիս հաշվարկել կենտրոնի նախգծման կոորդինատները։ Գիրոուղղահայացի ցուցմունքները հնարավորություն են տալիս գտնել պատկերը անկյուններից, որոնց վրա պատկերված է աստղային երկինք, արևի դիրք կամ հորիզոնի գիծ ։
Օդալուսանկարների վերծանում
Ներկայումս ստացված պատկերների մշակումը անցկացնում են հատուկ հաամակարգչային համալիրների օգնությամբ՝ օրինակ Intergraph Image Station կամ PHOTOMOD թվային լուսանկարչափական կայաններով, ընդ որում լրացուցիչ կատարվում են ձևախախտման և այլ ոսպնյակային աղավաղումների հեռանկարային ուղղումներ, ստացված նկարների գունային և երանգային ուղղում, միասնական պատկերում մոնտաժված լուսանկարի կցակարում, պատկերների քարտեզացուցակագրում, համատեղումը նրանց հետ աշխարհագրական տեղեկատվական արդեն առկա նյութերով, աշխարհագրական տեղեկատվական համակարգերի ներառումով։
Արտաքին հղումներ
Կատեգորիա:Քարտեզագրություն Կատեգորիա:Լուսանկարչական սարքեր Կատեգորիա:Լուսանկարչություն Կատեգորիա:Լուսանկարչության ժանրեր Կատեգորիա:Լուսանկարներ
Մատենագետ
Մատենագետ՝
Կատեգորիա:Մատենագիտություն
Չափավոր կլիմա
Չափավոր կլիմա, կամ չափավոր լայնությունների կլիմա, հս.լ. 40-45 և 62-68˚ և հվ.լ. 42 և 58˚ միջև ։ Հյուսիսային կիսագնդում չափավոր գոտու մակերևույթի ավելի քան ½-րդը զբաղեցնում է ցամաքը, իսկ հարավային կիսագնդում տարածքի 98 %-ը զբաղեցնում է ծովը։ Չափավոր կլիմային բնորոշ են օդի և քամու ուղղության ճնշման և ջերմաստիճանի հաճախակի և ուժգին փոփոխություններ, որոնք տեղի են ունենում ցիկլոնների ակտիվ գործունեության պատճառով։
Ընդհանուր հատկանիշներ
Չափավոր կլիմայի գլխավոր առանձնահատկությունը չորս սեզոնների առկայությունն է՝ երկու հիմնական՝ ցուրտ (ձմեռ) և տաք (ամառ), և երկու միջանկյալ՝ գարուն և աշուն։ Ամենացուրտ ամսվա միջին ջերմաստիճանը, որպես կանոն, 0˚C-ից ցածր է, իսկ ամենատաք ամսվանը՝ +15 ˚C-ից բարձր։ Ձմռանը չափավոր կլիմայական գոտում լինում է մշտական ձնածածկույթ, տարեկան 400-500 մմ, իսկ ամռանը՝ տեղումների առավելագույն քանակությունը կազմում է 760 մմ։
Չափավոր կլիման լինում է տարբեր՝ ըստ ձմռան և ամռան հատկությունների, սակայն սովորաբար չափավոր կլիման առանձնացնում են հետևյալ կլիմաների՝
Ծանոթագրություններ
Կատեգորիա:Կլիմա Կատեգորիա:Կլիմայագիտություն
Դոլոմանյան նրբանցք
Դոլոմանյան նրբանցք (Доломановский переулок), փողոց Ռուսաստանի Դոնի Ռոստով քաղաքում, որը գտնվում է Լենինյան շրջանում։
Պատմություն
Նրբանցքի անվանումը կապված է քաղաքի պատմության հետ։ 1749 թվականին այստեղ ստեղծվել է Տեմեռնիկյան մաքսակետը, իսկ 12 տարի անց սկսվել է Սուրբ Դիմիտրի Ռոստովցու ամրոցի շինարարությունը։ Միայն 1763 թվականին է կազմվել ամրոցի և նրա շրջակայքի առաջին հատակագիծը, որի վրա նշվել են Զինվորական և Դոլոմանյան արվարձանները (ամրոցից դեպի արևմուտք)։ «Դոլոման» բառը, ըստ Վլադիմիր Դալի բառարանի, ունի հունգարական ծագում, բայց հայտնի է նաև թուրքերի շրջանում։ Ենթադրվում է, որ կազակներին հասել է հենց թուրքերից. կազակները թուրքերի հետ ունեցել են ինչպես խաղաղ, այնպես էլ ռազմական հարաբերություններ։ Այդպես այդ բառը հայտնվել է Դոնում ։
Նրբանցքը չի փոխել իր սկզբնական անվանումը։ Մինչև Հոկտեմբերյան հեղափոխությունը այն քաղաքի ծայրամասային փողոցներից էր, որտեղ ապրում էին հիմնականում աղքատները։ 1914 թվականին այնտեղ տեղակայված էին երեք ուսումնական հաստատություններ՝ բժշկության դոկտոր Գ. Ի. Տկաչովի անվան դպրոցը, Լոմոնոսովի անվան 4-րդ արական ուսումնարանը և Կյուրեղ-Մեթոդիոսի ուսումնարանը ։
Աշխարհագրություն
Նրբանցքի երկարությունը 2720 մետր է ։ Այն սկսվում է Դոնի 5-րդ կորպուսի հրապարակից, հատում հետևյալ փողոցները. Տեմեռնիկյան, Սերաֆիմովիչի, Սոցիալիստական, Բոլշայա Սադովայա, Համաձայնության, Պուշկինի, Մաքսիմ Գորկու, Կրասնոարմեյսկայա, Մալյուգինայի, Վարֆոլոմեևի, Կատաևի, Չերեպախինի, Ժողովրդական աշխարհազորի, Տեկուչովի, Նեֆյոդովի, Կոզլովի, և ավարտվում Վարոլոմեևի փողոցի հետ խաչմերուկում։ Դոլոմանյան նրբանցքի հետագա շարունակությունը Պոդտյոլկովի փողոցն է։
Հղումներ
Կատեգորիա:Դոնի Ռոստովի փողոցներ Կատեգորիա:Փողոցներ այբբենական կարգով
MØ
Քերեն Մարի Էրստեդ (դանիերեն՝ Karen Marie Ørsted, ), որն ավելի հայտնի է որպես MØ, դանիացի երգչուհի և երգերի հեղինակ, ով սկսել է իր երաժշտական գործունեությունը 2006 թվականին։ 2013 թվականին, Քերենը թողարկել է իր առաջին «Bikini Daze» մինի-ալբոմը, իսկ 2014 թվականին իր առաջին լիարժեք ստուդիական ալբոմը, որը կոչվում է  «No Mythologies To Follow», որից հետո նա հայտնի է դարձել։ 2014 թվականի նոյեմբերին, MØ-ն ստացել է Danish Music Awards մրցանակաբաշխությանը ստացել է 4 մրցանակներ՝ «տարվա առաջընթաց», «տարվա ձայնագրություն», «տարվա լավագույն արտիստ» և «տարվա տեսահոլովակ» անվանակարգերում։
2007-12: MOR
2007 թվականին, MØ-ն և նրա ընկերուհի Ջոզեֆին Ստրակմանը ստեղծեցին MOR պանկ դուետը և թողարկել են երկու մինի-ալբոմ՝ Fisse I Dit Fjæs և Vanvidstimer, 2009 և 2011 թվականներին։ MOR դուետը փլուզվեց 2012 թվականի սեպտեմբերին ։
2012-2014: Bikini Daze և No Mythologies to Follow
2013 թվականի հունվարին, MØ-ն թողարկել է իր դեբյուտային սինգլը՝ «Glass», իսկ նույն տարվա գարնանը, լույս է տեսել երկու նոր երգեր՝ «Pilgrim» և «Maiden»: Հոկտեմբերի 18-ին MØ-ն թողարկել է իր առաջին մինի-ալբոմը, որը կոչվում է «Bikini Daze», այն ներառում է 4 երգեր՝ «XXX88», «Never Wanna Know», «Dark Night» և «Freedom #1»:
2014 թվականի մարտի 7-ին, թողարկում է իր առաջին ստուդիական ալբոմը, որը կոչվում է «No Mythologies To Follow», որը ներառում է 12 երգ։ Թողարկումից հետո, նա շրջագայում է Եվրոպայով։ 2014 թվականի մարտի 30-ին և 31-ին նա այցելել է Սանկտ-Պետերբուրգ և Մոսկվա։ Նաև թողարկվել է Deluxe edition ալբոմը, որտեղ լրացուցիչ ընդգրկվել է 9 երգ։ Հունվարի 30-ին MØ-ն թողարկել է իր նոր երգը՝ «New Year’s Eve» և դրա տեսահոլովակը։ Կոմպոզիցիան դարձել է ամանորյա նվեր երկրպագուների համար, ուստի այն կարելի է անվճար ներբեռնել SoundCloud կայքից։
2015–ներկա։ Lean On և նոր ալբոմ
2014 թվականի դեկտեմբերին սկսվել են Major Lazer-ի «Peace Is The Mission» «Lean On» տեսահոլովակի նկարահանումները։ Մարտի 2-ին կայացել է սինգլի պրեմիերան, իսկ 3 շաբաթ անց՝ մարտի 23-ին, թողարկվեց սինգլի տեսահոլովակը։
2015 թվականի հոկտեմբերի առաջին կեսին, MØ-ն թողարկել է իր նոր ալբոմի առաջին սինգլը, որը կոչվում է «Kamikaze» և նույն ամսվա վերջում նկարահանող խմբի հետ այցելել է Ուկրաինա, որպեսզի նկարահանի տվյալ սինգլի տեսահոլովակը։ Նկարահանումները տեղի են ունեցել Կիևում՝ Տրոեշինայում։ Տեսահոլովակի պրեմիերան կայացել է հոկտեմբերի 27-ին։
Ծանոթագրություններ
Կատեգորիա:Երաժիշտներ այբբենական կարգով Կատեգորիա:Դանիացի երգչուհիներ Կատեգորիա:Դանիացի դաշնակահարներ Կատեգորիա:Օգոստոսի 13 ծնունդներ Կատեգորիա:1988 ծնունդներ Կատեգորիա:Էլեկտրոփոփ երաժիշտներ Կատեգորիա:21-րդ դարի երգչուհիներ Կատեգորիա:Դանիացի երգահաններ Կատեգորիա:Բեմական կեղծանուններ
Մինիմալիզմ (ոճ)
Մինիմալիզմ (minimalism ՝ նվազագույն բառից), դիզայնի ոճ, որը բնութագրվում է արտահայտիչ միջոցների լակոնիկությամբ, պարզությամբ, ճշգրտությամբ և կոմպոզիցիայի հստակությամբ։ Անտեսելով ստեղծագործության դասական հնարքները և գեղանկարչության ավանդական նյութերը մինիմալիստներն օգտագործում են երկրաչափական պարզ ձևերի արդյունաբերական և բնական նյութեր, չեզոք գույներ (սև, մոխրագույն) և փոքր ծավալներ։ Մինիմալիզմի ակունքները առկա են կոնստրուկտիվիզմում և ֆունկցիոնալիզմում։
Հիմնական հատկանիշները
Մինիմալիզմի ոճում ինտերյերի ստեղծումը ենթադրում է հետևյալ հատկանիշները․
Ճապոնական մինիմալիզմ
Մինիմալիզմի ամենահայտնի էթնիկական տարատեսակներից համարվում է ճապոնական մինիմալիզմը ։ Այստեղ հաճախ օգտագործում են միջնապատ֊վարագույրեր, կտորից կամ փայտից պատրաստված ժալյուզիներ, ծղոտե խսիրներ և լակոնիկ աքսեսուարներ՝ իկեբանայի ծաղկեփնջեր, արձանիկներ, քանդակ։ Տարածության շերտավորումն իրականացվում է հատակի գույնի օգնությամբ, կիսաթափանցիկ կտորի կամ շարժական միջնապատ ապակու անթափանցիկ ապակու հետ, պատերի, հատակի և առաստաղի լուսավորման միջոցով։ Որպես կանոն ջահերը չեն երևում կամ դրանք պարզ ձև ունեն։ Ինչպես նաև բնակազմ տեսք կունենա բամբուկը, բրնձի թղթերից պատրաստված լուսամփոփը և քարի ոչ մեծ համադրությունը։
Դարակաշար ապակյա պահարանները, ապակյա սեղանածածկերը և պահարանների դռներ ասես լուծվում են օդում, առանց տարածք զբաղեցնելու։ Ոչ մի ավելորդություն, շատ քիչ աքսեսուարներ։ Ժալյուզիների կամ պատուհանների վրա վարագույրները կիսաթափանցիկ են, գրեթե աննկատ։ Բաց անթափանցիկ պատերը կարող են զարդարված լինել ճապոնական գրաֆիկայի շատ քիչ պարզ և հասարակ շրջանակների մեջ։ Նման ինտերյերի ևս մեկ անհրաժեշտ ատրիբուտ չջնարակված, ձեռքով պատրաստված ճապոնական խեցեղենն է։
Այդպիսի ինտերյերներ հիշեցնում են գրաֆիկա՝ ժանրը լակոնիկ է, որը պահանջում է բավարարվել սև ու սպիտակ հաջորդափունջը աղքատիկ միջոցներով։ Այն է՝ սև գույնի ու ֆոնի, որը պարտադիր չէ, որ սպիտակ լինի, սակայն պարտադիր պետք է բաց, ցայտերանգ, որպեսզի շահավետ ուղղի ուշադրությունը նկարչի կողմից արված յուրաքանչյուր գծի վրա։
Մինիմալիզմը վեբ֊դիզայնում
Հիմնական գործոնը համարվում է պարզ և հասկանալի ինտերֆեյսը, որը չի ներկայացնում տարբեր ոճեր (գրադիենտ, ստվեր) ։ Վեբ֊դիզայնի ստեղծման ժամանակ մինիմալիզմի հիմնական սկզբունքը դա ոչ ավել քան երեք գույնի կիրառումն է։ Այն նաև օգտագործվում է պատկերների, կայքերի դիզայնի և նկարների ստեղծման ժամանակ։
Մինիմալիզմը նորաձևության մեջ
Նորաձևության մեջ մինիմալիզմի հիմնական կարգախոսը «Ոչ մի ավելորդություն» է։ Այն առաջին անգամ ընդգրկվեց համաշխարհային բեմերում առաջին հերթին սկանդինավյան, բելգիական, անգլիական դիզայներների կողմից ։
Արտաքին հղումներ
Կատեգորիա:Ոճեր Կատեգորիա:Դիզայն Կատեգորիա:Հագուստի ոճեր
Սևան (հանքային ջուր)
«Սևան», հիդրոկարբոնատ-քլորիդային, նատրիում-մագնեզիումական, ցածր ջերմաստիճանի հանքային ջուր Հայաստանի Գեղարքունիքի մարզում՝ Գավառ քաղաքի տարածքում (Գավառագետի ձախ ափին) և շրջակայքում։ Առաջանում է բազալտային անդեզիտներով ծածկված պլիոցենի լճագետային նստվածքներում։ Ելքերը կապված են հյուսիսարևմտյան, լայնակի և միջօրեականի ուղղությամբ տեկտոնական խախտումների հետ և Երկրի մակերևույթ են դուրս գալիս հորատանցքերով։ Շահագործվում է 1955 թվականից։ Հանքայնացումը 2, 8 գ/լ է, CO2-ի պարունակությունը՝ 1, 8 գ/լ, շահագործման պաշարները՝ 1710 մ³/օր։
Քիմիական կազմ
Սևան հանքային ջրի քիմիական կազմն է՝
CO2 1․8 M 2.8 T15 °C
Պարունակում է նաև Fe, I, Br, B, F, Zn միկրոտարրեր։
Ջրաբուժական հատկություններ
Ջրաբուժական հատկություններով նման է «Հանքավան», «Լիճք» և «Եսենտուկի» № 4 (ՌԴ) հանքային ջրերին։ Օգտագործվում է ստամոքսաղիքային, միզուղիների հիվանդությունների և նյութափոխանակության խանգարումների դեպքերում։
Կատեգորիա:Հանքային ջրեր այբբենական կարգով Կատեգորիա:Հայաստանի հանքային ջրեր Կատեգորիա:Գեղարքունիքի մարզի ջրագրություն
Անժամանդրոս (վեպ)
Անժամանդրոս, սփյուռքահայ նշանավոր գրող և խմբագիր Սիմոն Սիմոնյանի վեպը։
Նախապատմություն
1978 թվականին Սիմոն Սիմոնյանն արդեն ավարտել և իր սեփական Սևան տպարանում հրատարակել էր ավելի քան հինգ հարյուր էջից բաղկացած «Անժամանդրոս» վեպը, սակայն հենց իր՝ հեղինակի կամքով այն հրապարակ պիտի հանվեր միայն հետմահու։ Մինչ այդ, ինչպես նշում է Լևոն Շառոյանը, միայն մի քանի մտերիմներ հնարավորություն ունեցան ծանոթանալու այս խորհրդավոր վեպին. այն հրապարակ հանվեց 1987 թվականին՝ հեղինակի մահից հետո ։ Սիմոնյանը գրում է, որ «Անժամանդրոս» նշանակում է ժամանակից դուրս ապրող մարդ (անժամ ՝ անժամանակ և անդրոս՝ մարդ բառերից)։ Վեպն ունի հետաքրիր ընծայական, որոնց հասցեատերերը, հավանաբար, Սիմոնյանի  բարձր գնահատականին են արժանացել և որոնք էլ հենց վեպի հերոսների նախատիպերն են։
Սյուժե
Ճարտարապետ Արսեն Զամանյանը՝ վեպի գլխավոր հերոսներից մեկը, մի կողմ թողնելով իր առօրյա ճարտարապետական գործերը, փորձում է ավարտել տարիներ ի վեր իր միտքը մինչև խելագարության աստիճանի զբաղեցնող վեպը անժամանակ մարդու մասին, ով իր ծնունդից տասը հազար տարի անց դատապարտվում է վերստին աշխարհ գալու։ Անժամանդրոսի գալստյան նպատակը միմիայն իր սիրեցյալին՝ Շեկ աղջկան գտնելն է, բայց սա հարցի միայն արտաքին շերտն է։ Իրականում իր բարդ ճանապարհին նա բախվում է հոգեբանական, բարոյական, փիլիսոփայական, քաղաքական, ազգային խնդիրների և խորհում է դրանց մասին նախամարդու պես՝ նախօրոք պատկերացում չունենալով դրանց մասին և դիտարկելով դրանք իրենց նախնական, անխառն էությամբ ։
Սերը, հավատարմությունը, պայքարը, հաղթանակը, պարտությունը, հույսը, հուսահատությունը, հիասթափությունն ու վերածնված հավատը «Անժամանդրոս»ի բանալի բառերն են՝ երևույթներ, որոնց շուրջն է հյուսված, որոնց մասին է այս վեպը։
Վեպում Սիմոնյանը ստեղծում է երկվորյակ, նույնիսկ եռյակ կերպարներ. նա Անժամանդրոսի մեջ է ձուլում ճարտարապետի ու հեղափոխական Գոլյայի՝ կերպարները՝ ստեղծելով մի եռամիասնություն, որի գագաթներն են մարդու խելքը, ուժը և լուսավոր ու արդար կյանքի համար պայքարի ոգին։ Անժամանդրոսի սիրեցյալը՝ Շեկ աղջիկը՝ վիպական հերոսուհին, Ալյա Կասյանն է՝ հեղափոխության հաղթանակին մինչև իր արյան վերջին կաթիլը նվիրված արտասովոր մի աղջիկ։
Ալյան Իրանի հեղափոխության բազեի՝ Գալուստ Զաքարյանի հարսնացուն է, որին իրանական իշխանությունները ձերբակալում են ու գնդակահարում հեղափոխության փորձ անելու համար։ Սիրեցյալի մահը սգալուց հետո Ալյան տեղեկություն է ստանում այն մասին, որ Գոլյան ողջ է և ապրում է Սովետական Հայաստանում։ Ճարտարապետ Զամանյանն այն մարդն է, որին աղջիկը օգնության է դիմում սիրեցյալին գտնելու համար:''
Գոլյայի և Ալյայի կյանքի նպատակը, նրանց առաքելությունը հեղափոխություն իրականացնելն է։ Նրանք երազում են կոմունիստական կարգեր հաստատել Իրանում, ազատել ժողովրդին շահնշահի լծից, ազատություն ու հավասարություն տարածել, կապ հաստատել Խորհրդային Միության հետ։ Գոլյայի փորձն Իրանում չի հաջողվում, բայց շուտով և' նա, և' նրա հարսնացուն տեսնում են, թե ինչպես են ապրում այն երկրներում, որտեղ նրանց երազած այդքան բաղձալի հեղափոխությունն արդեն իրականություն է։ Ճարտարապետի օգնությամբ Ալյան և հեղափոխականի քույր Ասյան մեկնում են Խորհրդային Հայաստան, որտեղ էլ, նրանց ստացած տեղեկության համաձայն, պետք է գտնվեր Գոլյան։  Հեղափոխության դուստրերին, սակայն, երդվյալ կոմունիստներին նույն այդ կոմունիստական երկրում այնքան էլ բարյացակամորեն չեն ընդունում, խոչընդոտում են ամեն կերպ, թաքցնում հեղափոխության մարտիկին։ Ալյան անհաջողության է հանդիպում նաև Մոսկվայում։
Տասնութ տարի անց ճարտարապետը Թեհրանում նորից հանդիպում է վերջինիս՝ արդեն ամերիկացու հետ ամուսնացած։ Ճարտարապետը հանդիպում է նաև Գոլյային՝ Ռոստոմ Իսֆահանի անվան տակ թաքնված նախկին հեղափոխականին, որի կյանքի միակ իմաստը իր սիրելիին գաղտնի հետևելն է, նրանով ապրելը՝ երբեք, ոչ մի նշանով չհայտնելով իր գոյության մասին։ Սա առաջին պատումն է։
Երկրորդը Զամանյանի վեպն է նախամարդ Անժամանդրոսի մասին։ Իր մահից տասը հազար տարի անց աշխարհ եկած Անժամանդրոսը, որը փնտրում էր իր սիրեցյալին՝ Շեկ աղջկան, պատահմամբ սպանում է հնագիտության պրոֆեսոր Հոֆման Մելիքյանին, բայց և մարդկանց կողմից ընկալվում որպես հենց ինքը՝ պրոֆեսորը։ Նա ոչ մի կերպ չի կարողանում համոզել մարդկանց, որ ինքը Հոֆման Մելիքյանը չէ և ստիպված ապրում է նրա կյանքով:Ամենուրեք Անժամանդրոսին ուղեկցում է Շեկ աղջկա գանգը, որը զրուցում է նրա հետ, տանում նրան դեպի իր (աղջկա) ժամանակակից մարմնավորումը, ում հետ Անժամանդրոսը պետք է երջանիկ լիներ։ Բայց նա մեռնում է երկրորդ անգամ Քարայրի նույն փոսում՝ կայծակի նույն հարվածից, ինչպես տասը հազար տարի առաջ։
Ծանոթագրություններ
Կատեգորիա:Վեպեր Կատեգորիա:Վեպեր այբբենական կարգով
Ցանկության եռերգություն
«Ցանկության եռերգություն» (The Trilogy of Desire), ամերիկացի գրող Թեոդոր Դրայզերի վիպաշար։ Եռերգությունը նկարագրում է 19-րդ դարի վերջից մինչև 20-րդ դարի սկիզբն ընկած ժամանակաշրջանում ամերիկյան հասարակական, մշակութային, քաղաքական և ֆինանսական կյանքը։ Վիպաշարի գլխավոր հերոսը հայտնի հարուստ գործարար է՝ Ֆրենկ Ալջերնոն Կաուպերվուդը, ում նախատիպը Չարլզ Յորքսը։
Շարքն ներառում է հետևյալ վեպերը․
Արտաքին հղումներ
Կատեգորիա:Թեոդոր Դրայզերի գրքեր Կատեգորիա:Անգլերեն վեպեր Կատեգորիա:Անգլերեն գրքեր Կատեգորիա:Անգլերեն գրականություն
Հաճավ
Հաճավը, նախկին գյուղ Արցախի Հանրապետության Շահումյանի շրջանի արևմտյան մասում։ Այն գտնվում է Քարվաճառ քաղաքից 3,5 կիլոմետր դեպի հյուսիս ։ Ադրբեջանական տիրապետությունից գյուղն ազատագրվել է 1993 թվականի գարնանը։
Ընդհանուր տեղեկություններ
Հաճավ գյուղը գտնվում է ծովի մակերևույթից 1690-1820 մետր բարձրության վրա, իսկ շրջկենտրոն Քարվաճառից հեռավորությունը 3,5 կիլոմետր է։ Հաճավը շրջանի առանձնահատուկ գյուղերից է, որը չնայած միջնադարում է կառուցվել, բայց մինչև այսօր այն պահպանում է իր հատակագծային առանձնահատկությունները։ Գյուղը շրջապատող բնությունն աչքի է ընկնում լեռներով, փողոցների երկայնքով շարված են հսկա հենապատեր։ Հաճավը ունի այն բոլոր առանձնահատկությունները, որոնք ունի յուրաքանչյուր հայկական գյուղ։ Գյուղի մասին առաջին գրավոր հիշատակությունը 13-րդ դարի է, իսկ երկրորդ հիշատակությունը` 1661 թվականի։ Հաճավի մոտակայքում կան գյուղեր որոնք իրենց անվանումները ստացել են այնտեղ բնակվող քոչվորական ցեղերից։ Դրանք են, օրինակ` Վերին և Ներքին Այրումները, Ալչայի, Ալլիքյանդ, Սարիգյունեյ և Օթախլի գյուղատեղիները։ 1950-ական թվականներին թրքացած քրդերով բնակեցված այդ գյուղն սկսել է կոչվել Մոլոտով, ապա` Օկտյաբրքյանք անուններով։
Պատմամշակութային հուշարձաններ
12-13-րդ դարերից այստեղ մնացել են խաչքարներ, որոնք վկայում են, որ գյուղը դեռ միջնադարից եղել է գավառի ամենածաղկուն քաղաքներից մեկը։ Գյուղում կա մի քարե աղբյուր (236*86*58 սմ չափերով), որի վրա պահպանվել է դրա շինարարական արձանագրությունը, որից պարզ է դառնում, որ այն հիշատակ է «Ամիրճանին, Ամիրխանին, Ախիճանին, կառուցված Հաճավ գյուղում, 1677 թվականին» ։ Երբ կառուցել են այդ աղբյուրը, այն իր մեջ ընդգրկել է խաչքարեր և միջնադարյան եկեղեցուն պատկանող լուսամուտի պսակաքարերը։ Աղբյուրի շրջակայքում կան տեղահանված գերեզմանաքարեր, խաչքարեր և ուրիշ շատ պատմական կոթողներ։ Դրանցից միայն մեկն ունի արձանագրություն, սակայն անթվակիր ։ Խաչքարերի և պատերի արձանագրությունները ի մի բերելով, այն կարելի է թվագրել XII-XIII դարերով, որտեղ էլ առաջին անգամ հանդիպում է Հաճավ անվանումը ։
Ծանոթագրություններ
Կատեգորիա:Արցախի լքված գյուղեր Կատեգորիա:Շահումյանի շրջանի բնակավայրեր Կատեգորիա:Ադրբեջանի կողմի բռնազավթված տարածքներ
Եղիշե Մարտիկյան
Եղիշե Մարտիկյան (1904, մայիսի 4, գյուղ Վանիկ, Բիթլիսի վիլայեթ - 1988, սեպտեմբերի 25, Երևան), հայ խորհրդային արվեստաբան-նկարիչ։ ՀԽՍՀ արվեստի վաստակավոր գործիչ (1961 թ.)։
Կենսագրություն
1936 թվականին ավարտել է Լենինգրադի գեղանկարչության, քանդակագործության և ճարտարապետության ինստիտուտը։ 1936-1937 թվականներին դասավանդել է Երևանի գեղարվեստի ուսումնարանում, 1954 թվականից՝ Երևանի գեղարվեստաթատերական ինստիտուտում (1945-1954 թվականներին՝ պրոռեկտոր և արվեստի պատմության ամբիոնի վարիչ, 1970 թվականից՝ պրոֆեսոր)։
Մենագրություններ
Մարտիկյանը գրել է մի շարք մենագրություններ՝ Մարտիկյանի հեղինակությամբ հրատարակվել է «Հայկական կերպարվեստի պատմություն»-ը (գիրք 1-2; 1971-1975 թթ.)
Երփնագրեր
Երփնագիր գործեր՝
Կատեգորիա:1904 ծնունդներ Կատեգորիա:Մայիսի 4 ծնունդներ Կատեգորիա:Հայ արվեստաբաններ Կատեգորիա:Հայ նկարիչներ Կատեգորիա:ՀԽՍՀ արվեստի վաստակավոր գործիչներ Կատեգորիա:Երևան քաղաքում մահացածներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ
Օսկար Կոլբերգ
Օսկար Հենրիկ Կոլբերգ (Oskar Henryk Kolberg, ), լեհ մարդաբան, բանահավաք և կոմպոզիտոր։
Կենսագրություն
Ծնվել է Վարշավայի համալսարանի գեոդեզիայի պրոֆեսորի ընտանիքում։ 1830 թվականին՝ Վարշավայի լիցեյն ավարտելուց հետո, ուսումը շարունակել է Բեռլինի առևտրի ակադեմիայում, որտեղ էլ Յուզեֆ Էլսների ղեկավարությամբ ստացել է երաժշտական կրթություն։ Լինելով երաժշտության մեծ սիրահար՝ Կոլբերգն իր հմտությունները կատարելագործեց ուսումնասիրելով Շոպենին և Կազիմիր Բրոձինսկուն։
Մի քանի օպերաների և օպերետների հեղինակ է։ Երիտասարդության տարիներին Լիտվա և Բելառուս կատարած առաջին ուղևորության ժամանակ հետաքրքրվել է ժողովրդական մշակույթով, սկսել ձայնագրել ժողովրդական երգերի մեղեդիներ։ Հետագայում դա հանգեցրեց ընդհանրապես ժողովուրդների ուսումնասիրությանը, և մասնավորապես ժողովրդական երգերի և հեքիաթների հավաքմանը։ Կոլբերգը կատարեց մի շարք ուղևորություններ, հավաքեց հսկայական ազգագրական նյութ (միայն ավելի քան 8000 երաժշտական մեղեդիներ)։ Միևնույն ժամանակ, բացի սեփական էքսպեդիցիոն նյութերից, օգտվում էր նաև Լեհաստանի տարբեր շրջանների սիրողականների (ուսուցիչներ, գյուղացիներ, քահանաներ) ազգագրական տեղեկություններից։
Նրա հրատարակված գրեթե բոլոր հատորները կրում են ընդհանուր վերնագիր՝ «Lud, jego zwyczaje, piesni etc.»։ Կոլբերգի կողմից նկարագրված են Սանդոմիրսի (1865), Կույավի (1867), Կրակովի (1871-1875), Պոզնանի (1875-1882), Լյուբլինի (1883-1884), Կալեցի (1885-1886), Ռադոմի (1887-1888), Մազովիա (1885-1887), Պոդոլիա շրջանները, 7-րդ հատորում՝ «Zbior wiadomosci do antropol. kraj»։ Միայն կյանքի վերջում ստացավ Կրակովի գիտությունների ակադեմիայի օգնությունը՝ հավաքված նյութերի հրատարակության համար։ Նրա թղթերում մնացել են չհրատարակված բազմաթիվ ազգագրական նյութեր։
Վաղինակ Մարգունի
Վաղինակ Խաչատուրի Մարգունի (Գրիգորյան), (, թաղված է Աշտարակում), հայ խորհրդային դերասան։ ՀԽՍՀ ժողովրդական արտիստ (1965)։ ԽՄԿԿ անդամ 1940 թվականից։
Օսկար Կոլբերգ
Կենսագրություն
Մինչև 1871 թվականն ապրել է Վարշավայում, հետո Կրակովում, որտեղ էլ մահացել է և թաղվել Ռուկովիցկի գերեզմանատանը։
Վաղինակ Մարգունի
1928-1930 թվականներին խաղացել է Ամո Խարազյանի շրջիկ թատրոնում։ 1930 թվականից մինչև կյանքի վերջն աշխատել է Սունդուկյանի անվան թատրոնում։ Բնութագրական դերերի կատարող էր։ Նրա մարմնավորած կերպարները գունեղ և արտահայտիչ են։
Օսկար Կոլբերգ
Մատենագրություն
Կոլբերգի կարևորագույն աշխատանքները 40 հատորանոց "Lud. Jego zwyczaje, sposób życia, mowa, podania, przysłowia, obrzędy, gusła, zabawy, pieśni, muzyka i tańce ", 10 հատորանոց «Obrazy etnograficzny» աշխատություններն են, որի 8 հատորները նվիրված են Ուկրաինային՝ «Рokucie», «Chełmskie» (1890-1891, հ. 1—2) և հետմահու հրատարակված «Przemyskie» (1891) և «Wołyn» (1905)։
Վաղինակ Մարգունի
Լավագույն դերերը թատրոնում
Քսանհինգ տարուց ավելի խաղացել է Փողհարի (Մաքսիմ Գորկու «Եգոր Բուլըչովը և ուրիշները») և Բաղդասար ամու (Վրթանես Փափազյան «Ժայռը») դերերը։
Օսկար Կոլբերգ
Արտաքին հղումներ
Կատեգորիա:Լեհ մարդաբաններ Կատեգորիա:Լեհ կոմպոզիտորներ Կատեգորիա:Լեհ բանահավաքներ
Վաղինակ Մարգունի
Շքանշաններ
Պարգևատրվել է «Պատվո նշան» շքանշանով։
Volo ergo sum
Volo ergo sum (լատիներենից թարգմանություն՝ «Ցանկանում եմ, հետևաբար գոյություն ունեմ»), Մեն դը Բիրանի փիլիսոփայության հիմնական թեզիսը, որը հակադրվում է Դեկարտի Cogito ergo sum արտահայտությանը ։